Brødrene Hals' konsertlokale og pianofabrikk i Stortingsgata og hovedinngangen til Tivoli i bakgrunnen. Bildet er tatt ca. 1890. Foto: Olaf Martin Peder Væring / Oslo Museum 
Konsertsalen mellom ca. 1895 og 1915. Konsertsalen ble innviet i 1880. Foto: Severin Worm-Petersen / Norsk Teknisk Museum 
**Brødrende Hals** var norske pianofabrikanter i Christiania på 1800-tallet. Brødrene Hals drev også musikkhandel, musikkforlag og konsertbyrå.

Brødrene Hals
-------------

Brødrene Hals var Karl Hals (1822–1898) og Petter Hals (1823–1871) Hals. 

### Pianofabrikk

*Brødrene Hals* er også navnet på deres pianofabrikk, som produserte det første oppreiste pianoet i Norge. Produksjonen ble etter hvert betydelig. Hovedproduksjonen lå på oppreiste piano, det ble også produsert noen få taffelpiano, det første flygelet ble bygget i 1863 og en betydelig produksjon av harmonium.

Lokalene ble i 1925 overtatt av det nyetablerte Kringkastingsselskapet som holdt til der til Norsk rikskringkasting overtok i 1933

### Musikkforlag

Brødrene Hals kjøpte i 1887 Håkonsens Musikhandel, og ble dermed medeiere i musikkhandel og musikkforlag i Christiania. I 1908 kjøpte de opp Carl Warmuths forlag, og året etter ble de to forlagene slått sammen til Norsk Musikforlag.

### Konsertlokale og konsertbyrå

Brødrene Hals åpnet et stort konsertlokale i Christiania i tilknytning til pianofabrikken i 1880, med 423 sitteplasser og 122 ståplasser. Konsertlokalet ble drevet til 1919. Chat Noir holdt til i bygningen fra 1919-1927. Bygningen ble revet i 1930. 

Norsk komponistforening ble stiftet ved et møte hos Brødrene Hals den 24. oktober 1917.

Litteratur
----------

* Kari Michelsen Musikhandel i Norge. Fra begynnelsen til 1909, 320s Norsk Musikhistorisk Arkiv, Univ i Oslo 2010 kap.8
* D. Fog og K. Michelsen: *Norwegian Music Publication since 1800. A preliminary guide to music*, København 1976
* H. Herresthal: «100 år med musikk i Den Gamle Logen» i: D. Andersen (red.): *Et hus i Europa. Bilder av en fantastisk historie. Gamle Logen 150 år*, 1994, s. 86–148
* Ø. Norheim: *Folkets musikk: Norsk Musikforlag 90 år, 1909–1999*, utstilling i Nasjonalbiblioteket, Oslo, 4. juni–14. august 1999

Referanser
----------

1. ↑  Første annonse lød: «Et Pianino forarbeidet af Brødrene Hals efter Erard, staar tilsalgs paa Hr. Cappelens Pianoforte-Magasin». 10.juli 1848
2. ↑  I 1855 averteres at de nå produserte 2 instrumenter ukentlig, i 1857 3 instrumenter. Handelskalenderen for 1860 opplyste at firmaet hadde en årlig produksjon på mellom 100 og 120 instrumenter. I 1875 var produksjonen steget til 6 instrumenter i uken, i 1884 hadde firmaet utsalg også i Bergen, Drammen, Stavanger, Trondheim, Tromsø og Stockholm. I 1856 hadde firmaet 26 ansatte, i 1866 var det 36 og i 1890 hele 100 ansatte. Produksjonen kulminerte i 1899 med 577 nye instrumenter og 109 reparasjoner. Kari Michelsen, Musikkhandel i NorgeLenke til fulltekst (12 Mb)
3. ↑  *Herved bekjendtgjøres at Håkonsens Musikhandel D.D. er overtaget af Fabrikeier*
Karl Hals med S.K. Hals som Bestyrer og fortsætter Forretningen uforandret under
Firma Brødrene Hals’s Musikhandel, Carl Johans Gade 27. *Aftenposten 25.mars 1887*
4. ↑  Norsk Komponistforening

Eksterne lenker
---------------

* Brødrene Hals konsertlokale og pianofabrikk i Scenewebarkivet
* (en) Brødrene Hals – kategori av bilder, video eller lyd på Commons Rediger på Wikidata